REGOLAMENT TAL-KUMMISSJONI (KE) Nru 540/2009
tat-22 ta’ Ġunju 2009
li jemenda r-Regolament (KE) Nru 1450/2004 dwar il-produzzjoni u l-iżvilupp ta’ statistika Komunitarja dwar l-innovazzjoni
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni Nru 1608/2003/KE tal-Parlament Ewropew u tal-Kunsill tat-22 ta' Lulju 2003 li tirrigwarda l-produzzjoni u l-iżvilupp tal-istatistika Komunitarja dwar ix-xjenza u t-teknoloġija (1) u b'mod partikolari l-Artikolu 3 tagħha,
Billi:
(1)
Ir-Regolament tal-Kummissjoni (KE) Nru 1450/2004 tat-13 ta' Awwissu 2004 li jimplimenta id-Deċiżjoni Nru 1608/2003 tal-Parlament Ewropew u tal-Kunsill dwar il-produzzjoni u l-iżvilupp ta' statistika Komunitarja dwar l-innovazzjoni (2) jipprovdi dettalji tal-istatistika mitluba, it-tqassim indikattiv tagħhom, il-perjodiċità, it-tempestività u r-rakkommandazzjonijiet metodoloġiċi biex tkun prodotta dejta Komunitarja armonizzata.
(2)
Hu meħtieġ li jkunu emendati u aġġornati miżuri għall-monitoraġġ ta' attivitajiet ta' innovazzjoni biex jirrispondu għall-ħtiġijiet li qed jikbru u jevolvu b'ħeffa fil-qasam tal-ambjent.
(3)
Hu meħtieġ li jitnaqqas il-piż fuq il-kummerċ waqt li jkun żgurat li l-informazzjoni miġbura hija ta' kwalità tajba u tissodisfa l-ħtiġijiet tal-informazzjoni.
(4)
Il-miżuri stipulati f’dan ir-Regolament huma skont l-opinjoni tal-Kumitat għall-Programmi Statistiċi,
ADOTTAT DAN IR-REGOLAMENT:
Artikolu 1
It-Taqsima 1 tal-Anness tar-Regolament tal-Kummissjoni (KE) Nru 1450/2004 hija emendata kif ġej:
(1)
Fil-Kodiċi 7, l-entrata dwar it-titlu hija sostitwita b'dan li ġej:
“Numru ta' intrapriżi ta' innovazzjoni attiva li indikaw objettivi ta' importanza kbira ta' innovazzjoni”;
(2)
Fil-Kodiċi 9, dan li ġej huwa miżjud fl-entrata dwar il-kummenti:
“-
mhux obbligatorju għas-sena kalendarja 2008”.
Artikolu 2
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 22 ta’ Ġunju 2009.